AOT ปรับเป้ารายได้ปี 58 โตเกิน 15% ตามปริมาณผู้โดยสารเพิ่มขึ้นมาก
AOT ปรับเป้ารายได้ปี 58 โตเกิน 15% ตามปริมาณผู้โดยสารเพิ่มขึ้นมาก
29 เม.ย. 2558

นายประสงค์ พูนธเนศ ประธานกรรมการ บริษัท ท่าอากาศยานไทย จำกัด (มหาชน) หรือ AOT เปิดเผยว่า บริษัทปรับประมาณการรายได้งวดปี 58 (ต.ค.57-ก.ย.58) เป็นเติบโตมากกว่า 15% จากเดิมคาดโต 6% และปรับคาดการณ์จำนวนผู้โดยสารปีนี้เติบโตมากว่า 15% จากเดิมคาดเติบโตไม่เกิน 10% และคาดว่ากำไรในปีนี้จะดีกว่าปีก่อน
เนื่องจากผลการดำเนินงานในงวด 6 เดือน(ต.ค.57- มี.ค.58) ขยายตัว โดยมีจำนวนผู้โดยสารเพิ่มขึ้นเฉลี่ย 15% ทำให้รายได้เติบโตในทิศทางเดียวกันหรือเติบโต 15% ซึ่งเพิ่มขึ้นจากประมาณการมาก
อนึ่ง ในงวดปี 57 (สิ้นสุดก.ย.) AOT มีรายได้ 3.98 หมื่นล้านบาท กำไรสุทธิ 1.22 หมื่นล้านบาท